Henrietta Lehtonen

Henrietta Lehtonen (s. 30. joulukuuta 1965 Tampere) on suomalainen kuvataiteilija.

Lehtonen opiskeli aluksi arkkitehtuuria Tampereen teknillisessä korkeakoulussa. Taiteilijan debyyttinsä hän teki 1987 Nuorten näyttelyssä Helsingin Taidehallissa.
Lehtosen teoksia on monissa merkittävissä kokoelmissa. Hänen julkisia töitään ovat "Kirjasto" (1991) Tesoman kirjastossa Tampereella ja Sormenjälkiseinä (1998) Linnainmaan sosiaali- ja terveyskeskuksessa Tampereella. Hänelle myönnettiin Kuvataiteen valtionpalkinto vuonna 1992. Vuonna 1993 Lehtonen sai Maija ja Urpo Lahtisen säätiön myöntämän 150 000 markan taidepalkinnon.

Lehtonen soveltaa teoksiinsa eri tekniikoita, kuten maalausta, kuvanveistoa, installaatiota, kopiokonetta, videoita, valoa ja kirjailua. Hän on pannut usein teoksissaan itsensä likoon. Yhdistäessään hypnoosin ja videon hän halusi laatimiensa kysymysten kautta tavoittaa oman sisimpänsä ja ajatuksensa.

Lähteet

Aiheesta muualla 
Henrietta Lehtosen kotisivu
Kuvataiteilijamatrikkeli
Kuva teoksesta Kumingas, 1992

Suomalaiset kuvanveistäjät
Suomalaiset videotaiteilijat
Vuonna 1965 syntyneet
Elävät henkilöt